**În același oraș**

*Elena Armenescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar drumul apelor ascunse

Scăldându-mi malurile

Și roadele nopții

Ne cunosc,

Ne știu, cum încercăm să chemăm

Într-o limbă necunoscută

Vulturii, șoimii,

Cum îi supunem voinței noastre

Cu semen magice

Și îi trimitem să ne aducă

De la Izvoare

Creanga de aur

Ramul de vâsc

Lujerul de cucută

Pana de lebădă.

Locuiam în aceeași cetate

Ne-am cunoscut sub semnul vulturului

Care adduce pentru fiecare

Maldăre de crengi de aur

Mormane de vâsc.

Eu adunam lumina cu pumnii

Și-mi alegeam pana de lebădă

Pe gratis.

Cucuta se vinde la negru

Cu etichetă aurită.

Doar apele ascunse știu... prețul.